VALTIOVARAINMINISTERIÖ	VM  166:00/2003		
				
	     	31.12.2003		

Ministeriöille, virastoille ja laitoksille

VALTIONHALLINNON TIETOTURVALLISUUDEN JOHTORYHMÄ (VAHTI)

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän (VAHTI). 

Taustaa
Tietoturvallisuus on olennainen osa valtionhallinnon toimintaa. Tietoturvallisuudella varmistetaan hallinnon toiminnan luotettavuus ja sujuvuus.

Valtiovarainministeriö vastaa valtionhallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja VM:ötä tukevana ryhmänä on toiminut VM:n asettama ja johtama Valtionhallinnon tietoturvallisuuden johtoryhmä VAHTI. Tammikuussa 2001 asetetun VAHTIn toimikausi päättyy 31.12.2003. 

VAHTIlla on keskeinen rooli valtionhallinnon tietoturvallisuuden kehittämisessä ja ohjauksessa. Vuonna 2003 tehdyissä selvityksissä on osoitettu VAHTIn toiminnan tuloksellisuus ja vaikuttavuus. Toiminnan tuloksena on muun muassa aikaansaatu valtionhallinnon laaja, yleinen tietoturvaohjeisto (www.vm.fi/vahti), jota hyödynnetään laajasti myös kunnallishallinnossa,  yrityksissä ja kansainvälisessä tietoturvayhteistyössä. VM:n ja VAHTIn johdolla on toteutettu useita ministeriöiden ja virastojen tietoturvayhteishankkeita. VAHTIssa on myös käynnissä hallituksen tietoyhteiskuntaohjelmaan liittyvä valtion tietoturvallisuuden kehitysohjelman valmistelu.

VAHTIn tehtäviä on tarkoitus edelleen kehittää ja roolia valtionhallinnon tietoturvallisuuden yhteensovittamisessa ja ohjauksessa vahvistaa. VM pyysi kirjeellään 10.12.2003 yli 20 ministeriötä sekä virastoa ja laitosta esittämään edustajiaan uuteen valtionhallinnon tietoturvallisuuden johtoryhmään. Kaikki pyydetyt organisaatiot ovat esittäneet edustajansa.

Toimikausi
1.1.2004-31.5.2007

Tietoturvallisuuden johtoryhmän tavoitteet

VAHTIn tavoitteena on parantaa valtionhallinnon toimintojen luotettavuutta ja jatkuvuutta tietoturvallisuutta kehittämällä sekä edistää tietoturvallisuuden saattamista kiinteäksi osaksi valtionhallinnon kaikkea toimintaa. Tavoitteena on kehittää, yhteensovittaa ja ohjata valtionhallinnon tietoturvallisuutta tietoyhteiskuntakehityksen, sähköisen hallinnon, toimintojen laadun ja varmistamisen, tietoturvauhkien sekä toimintojen ja tietojenkäsittelyn verkottumisen ja muun kehityksen edellyttämällä tavalla.

Tehtävät
Valtionhallinnon tietoturvallisuuden johtoryhmän tehtävinä ovat

•	Kehittää, koordinoida, yhteensovittaa ja ylläpitää valtionhallinnon tietoturvallisuuden tavoitteita, toiminta- ja organisointilinjauksia sekä määräyksiä, ohjeita ja suosituksia.

•	Valmistella, koordinoida, seurata ja yhteensovittaa valtionhallinnon tietoturvallisuuden kehitysohjelma.

•	Analysoida ja seurata valtionhallinnon tietoturvallisuutta ja sen toimeenpanoa sekä alan kansallista ja kansainvälistä kehitystä sekä määritellä tarvittavat kehittämistoimenpiteet, linjaukset ja ohjeistus.

•	Toimia valtionhallinnon tietoturvallisuuden ja  tietosuojan kehittämisestä ja ohjauksesta vastaavien valtionhallinnon organisaatioiden yhteistyö-, valmistelu- ja koordinaatioelimenä.

•	Osallistua tarvittaessa valtionhallinnon näkökulmasta kansallista ja kansainvälistä tietoturvallisuutta kehittävien yhteistyöryhmien toimintaan sekä valmistella tai valmisteluttaa näiden kanssa mahdollisesti valtionhallinnolle annettava erityisohjeistus tai muut yhteistyöelimen tehtävään sisältyvät valtion tietoturvallisuuteen liittyvät asiat.

•	Ohjata ja jatkaa edellisen VAHTIn käynnistämät hankkeet.

Valtionhallinnon tietoturvallisuuden johtoryhmä käsittelee valtionhallinnon tietoturvallisuutta koskevat määräykset, ohjeet, suositukset ja tavoitteet sekä muut tietoturvallisuuden linjaukset. 

Tietoturvallisuuden johtoryhmä käsittelee tietoturvallisuutta laaja-alaisesti kohteina kaikki valtioneuvoston periaatepäätöksessä valtionhallinnon tietoturvallisuudesta 11.11.1999 yksilöidyt tietoturvallisuuden osa-alueet (hallinnollinen tietoturvallisuus, henkilöstöturvallisuus, fyysinen turvallisuus, tietoliikenneturvallisuus, laitteistoturvallisuus, ohjelmistoturvallisuus, tietoaineistoturvallisuus ja käyttöturvallisuus).

Organisointi

Puheenjohtaja:
Kiviniemi, Mikael 	neuvotteleva virkamies, valtiovarainministeriö

Jäsenet:
Aarnio, Reijo	tietosuojavaltuutettu, Tietosuojavaltuutetun toimisto
Björklund, Eeva	atk-päällikkö, Ilmailulaitos
Hallikainen, Aaro	tietoturvapäällikkö, Poliisin tietohallintokeskus
Haukirauma, Heikki	tietohallintopäällikkö, työministeriö
Huhanantti, Hellevi	tietoturvapäällikkö, Väestörekisterikeskus
Hyytiä, Kalevi	tietoturvallisuuspäällikkö, Pääesikunta
Kilpeläinen, Pirkko	tietoturvallisuuspäällikkö, Ilmatieteen laitos
Korvola, Kaarlo	neuvotteleva virkamies, sisäasiainministeriö
Manner, Helena	tuotantopäällikkö, oikeusministeriö
Maunu, Tarmo	tietohallintopäällikkö, maa- ja metsätalousministeriö
Nieminen, Irma	tietohallintopäällikkö, opetusministeriö

Partti, Asta		tietohallintojohtaja, Kaakkois-Suomen verovirasto
Saarinen, Jarmo	tietotekniikkapäällikkö, ulkoasiainministeriö
Sinkkilä, Pekka	tietohallintopäällikkö, liikenne- ja viestintäministeriö
Sundqvist, Jari	turvallisuuspäällikkö, valtioneuvoston kanslia 
Taimiaho, Antero	tietohallintopäällikkö, sosiaali- ja terveysministeriö 
Terho, Arja		neuvotteleva virkamies, valtiovarainministeriö
Uusikartano, Ari	neuvotteleva virkamies, kauppa- ja teollisuusministeriö
Välimäki, Merja	sisäisen tarkastuksen päällikkö, valtiokonttori 

Pysyvät asiantuntijat:
Jakonen, Kalervo	tietoturvapäällikkö, Tullihallitus 
Kuparinen, Veli-Pekka	valmiuspäällikkö, Huoltovarmuuskeskus
Palmgren, Jouni	johtaja, Viestintävirasto
Salminen, Tuomo	tietohallintopäällikkö, valtiontalouden tarkastusvirasto
Tikkanen, Juhani	yksikön johtaja, Kansallisarkisto

Sihteeritehtävät:
Valtiovarainministeriön hallinnon kehittämisosasto nimeää johtoryhmän sihteeristön tammikuussa 2004.

VAHTIn alaiset jaostot sekä valmistelu- ja työryhmät:
Tehtäviensä hoitamiseksi johtoryhmä voi perustaa alaisuuteensa tarvittavia jaostoja sekä valmistelu- ja työryhmiä. Näitä ryhmiä voidaan perustaa joko VAHTIn tai VAHTIn puheenjohtajan päätöksellä.

Kustannukset

Johtoryhmän asiantuntijapalvelut ja muut kustannukset maksetaan momentilta 28.80.20. Kukin organisaatio vastaa kuitenkin edustajiensa matkakustannuksista.

Toinen valtiovarainministeri	Ulla-Maj Wideroos

Ylijohtaja  			Jorma Karjalainen

TIEDOKSI:

	Valtionhallinnon tietoturvallisuuden johtoryhmä